Τρίτη, 10 Ιουλίου 2018

 Αγαπητοί Γονείς,

Από τη φετινή σχολική χρονιά είμαστε στην ευχάριστη θέση να σας ανακοινώσουμε ότι ξεκινάμε τη συνεργασία μας με τα Technokids, ένα διεθνή εκπαιδευτικό φορέα, που διδάσκει σε παιδιά προσχολικής ηλικίας τη σωστή χρήση των Νέων Τεχνολογιών με την πρωτοποριακή μέθοδο του **Project based Learning** και με δραστηριότητες **STEM** (Science, Technology, Engineering, Mathematics) & **ICT** (Internet, Communications & Technology).

Στον Καναδά, τη χώρα προέλευσης του εκπαιδευτικού προγράμματος Technokids, εκπαιδευτικοί, παιδοψυχολόγοι και ειδικοί της πληροφορικής μελετούν και αξιολογούν όλα τα νέα δεδομένα στον τομέα της πληροφορικής και της εκπαίδευσης με σκοπό την δημιουργία πρωτοποριακών διδακτικών ενοτήτων. Η εκπαιδευτική ύλη είναι αναγνωρισμένη από την Microsoft  Inc. και διδάσκεται με επιτυχία σε περισσότερα από 5000 σχολεία σε 35 χώρες. Στην Ελλάδα η μέθοδος εφαρμόζεται από το 1997 σε εκπαιδευτήρια και εκπαιδεύονται περισσότερα από 9.000 παιδιά κάθε χρόνο σε πάνω από 40 ιδιωτικά σχολεία.

Το εκπαιδευτικό πρόγραμμα των Technokids είναι μία συλλογή από τεχνολογικά projects (εργασίες-σενάρια), που σκοπό έχει να μετατρέψει *το μάθημα της πληροφορικής και νέων τεχνολογιών* σε μια συνεχή έρευνα για ανακάλυψη του κόσμου της επιστήμης της τεχνολογίας. Με κίνητρο τη θεματολογία που εστιάζει στα ενδιαφέροντά τους και με την καθοδήγηση του εκπαιδευτικού, που ορίζει τον τεχνολογικό στόχο, οι μαθητές ανακαλύπτουν, δημιουργούν, πειραματίζονται με προγράμματα και δραστηριότητες (**STEM** & **ICT** ) κατάλληλες για την ηλικία τους.

Η εκπαίδευση **STEM** δίνει έμφαση στην επιστήμη, την τεχνολογία, τη μηχανική και τα μαθηματικά. Τα τεχνολογικά projects των Technokids ενσωματώνουν δραστηριότητες **ICT** και **STEM** στο σχολικό πρόγραμμα. Ο πρωταρχικός στόχος της ενσωμάτωσης στο πρόγραμμα είναι να δοθούν στους μαθητές **ολοκληρωμένες γνώσεις** και **δεξιότητες** για να γίνουν οι ψηφιακοί αυριανοί πολίτες. Τα Technokids υποστηρίζουν την εκπαίδευση STEM.

Τα τεχνολογικά μέσα που έχουν να κάνουν με την πληροφόρηση και την επικοινωνία (**ICT**) μπορούν να βελτιώσουν την εκπαίδευση. Η ενσωμάτωση των τεχνολογικών εργαλείων στα μαθήματα κάνει τους μαθητές να συμμετέχουν καλύτερα στο μάθημα, να κατανοούν πιο εύκολα το περιεχόμενο και να εφαρμόζουν καλύτερα τις δεξιότητες τους. Αυτή η προσέγγιση καθιστά τη μάθηση αποτελεσματική.

Η εξοικείωση με τους υπολογιστές γίνεται με ευχάριστο αλλά παράλληλα εκπαιδευτικού περιεχομένου τρόπο. Τα παιδιά οργανώνουν τις γνώσεις τους, με εργαλείο εκτός από τα ηλεκτρονικά αρχεία στον υπολογιστή και τα workbooks (Τετράδιο εργασιών – εμπέδωσης της ύλης). Συγκεκριμένα οι μαθητές *του νηπιαγωγείου* που το επίπεδό τους ονομάζεται ΤΟΤ, θα διδαχτούν δυο (2) θεματικές ενότητες μέχρι το τέλος της χρονιάς. Κάθε μαθητής θα παραλάβει από το σχολείο το «**Student kit**» των Technokids που θα περιλαμβάνει δυο (2) Τετράδια Εργασιών.

**H συμμετοχή στο πρόγραμμα των Technokids για τους μαθητές μας θα πραγματοποιηθεί με χορηγία του Σχολείου και οι γονείς θα καλύψουν μόνο το κόστος του «Student kit» (Πακέτο Μαθητή) το οποίο είναι 20€ (η απόδειξη λιανικής πώλησης εκδίδεται από την Technokids Hellas).**

Τα παιδιά μαθαίνουν:

* Πώς να χρησιμοποιούν το λειτουργικό περιβάλλον ( να ανοίγουν και να κλείνουν με σωστό τρόπο τον υπολογιστή – κανόνες στάσης σώματος μπροστά στον υπολογιστή…).
* Να σχεδιάζουν απλές γραμμές μέχρι ολοκληρωμένες εικόνες ,μέσα από παιδικά προγράμματα γραφικών.
* Να οργανώνουν όλα τα σχέδια τους φτιάχνοντας μία καλλιτεχνική συλλογή των έργων τους με το Ms PowerPoint και το KidPix.
* Nα γράφουν το όνομά τους και απλές λέξεις χρησιμοποιώντας τον επεξεργαστή κειμένου.
* Να γυρίζουν σελίδες ψηφιακού διαδραστικού παραμυθιού και να συνθέτουν την εικόνα του.

Συγκεκριμένα επιλέξαμε κάποιες ενότητες που εξυπηρετούν και συνδυάζονται με την ύλη του σχολείου:

|  |  |
| --- | --- |
| **TECHNOColors** | Στην ενότητα TechnoColors οι μαθητές θα γιορτάσουν με το μεγαλείο των χρωμάτων του ουράνιου τόξου! Θα μάθουν να αναγνωρίζουν τα χρώματα, να αναπαράγουν τις σκιές και τις αποχρώσεις τους και θα παίξουν το κυνήγι των χρωμάτων. Θα χρησιμοποιήσουν το λογισμικό Kid Pix για να εκφράσουν τα συναισθήματά τους με χρώματα και θα παράγουν έργα τέχνης με αντικείμενα που αντιπροσωπεύουν το κάθε χρώμα. Θα μας εμπνεύσουν με τα έργα τέχνης τους και θα μας δείξουν πως τα χρώματα είναι μέρος της καθημερινότητας μας μέσα από τη ζωγραφική, το σχέδιο και το τραγούδι. **Λογισμικό**: Kid Pix. **Δεξιότητες**: γραφικά, λειτουργικό περιβάλλον |
| **TECHNODrive** | Σε αυτή την ενότητα οι μαθητές θα μάθουν για τα Μέσα Μεταφοράς και τους Κανόνες Κυκλοφοριακής Αγωγής. Θα δουν παρουσιάσεις που έχουν δημιουργηθεί με το πρόγραμμα Microsoft Power Point. Θα μάθουν να εισάγουν νέες διαφάνειες, να αλλάζουν την διάταξη, να εισάγουν και να αλλάζουν το μέγεθος των αντικειμένων. Ακόμα, θα χρησιμοποιήσουν το μικρόφωνο για να ηχογραφήσουν τον ορισμό των σημάτων. Τέλος, θα λύσουν γρίφους και θα παίξουν παιχνίδια μέσα από ειδικό λογισμικό για να μάθουν να κυκλοφορούν με ασφάλεια στο PowerPoint και στους δρόμους. **Λογισμικό**: PowerPoint. **Ικανότητες**: πολυμέσα, επεξεργασία κειμένου. |

Επιλέγοντας το πρόγραμμα Technokids παρέχουμε στους μαθητές μας μία ποιοτική και ουσιαστική εκπαίδευση στις «Νέες Τεχνολογίες».

Με εκτίμηση

Από τη Διεύθυνση του σχολείου